Վերադառնալով Ալիշանին ասեմ, որ պատահաբար թե, ոչ, բայց չի սխալվել նաև նա ու սխալ է զուտ մեխանիկորեն վայրկյանները հաշվել ու նրան սխալ հանել: Իրականում, ինչպես արդեն ասվեց, եթե տարվա կտրվածքով ինչ որ բան կար, որի հետ կարելի էր օրերը համեմատել՝ եղանակը և հողագործական աշխատանքները, ապա օրվա կտրվածքով նման օրիենտիր չկար, այսինքն՝ հին հայերը 4 տարվա մեջ քառորդ օրվա պահը հանգիստ նկատել ու այն հաշվի առնելով առաջ էին անցել, սակայն չէին նկատել և ուղղակի չէին էլ կարող նկատել, որ 4 տարվա կտրվածքով օրերից մեկը գրեթե 44 րոպե պակաս է տևում, կամ, այլ հաշվարկով, 4 տարվա մեջ ամեն մի տարվա օրերից մեկը պակաս է մյուսներից մոտ 11 րոպե կամ, այլ կերպ ասած, 365 օրերից մեջ է բաժանվում այն 11 րոպեն, 14 վայրկյանը, որ իրենք չէին նկատել: Արդյունքում Ալիշանը, ըստ երևույթին աշվի առնելով նաև սա, ավելի իրապես կյանքի մոտ է վարվել, քան վարվում ենք մենք՝ նստած համակարգիչների ու հաշվողական մեքենաների առաջ և մեխանիկորեն գումարելով իրար վայրկյանները: